בתרבות הפופולרית של המאה ה-21, אחת הדוגמאות הבולטות של שימוש בסוגת המסתורין מצויה בסדרת הטלוויזיה אבודים שצוות האנסמבל שהציגה הושלך לתוך מארג של התרחשויות פלאיות שהעניקו לה פופולריות רבה. המסתורין שנשזר בעלילת הסדרה לכל אורכה ריתק את הצופים והוליד שפע של דיונים שכללו תאוריות ששאפו לספק הסברים להתרחשויות הפלאיות שהוצגו בה ולפצח את סודותיה. הילת המסתורין שאפפה התרחשויות, דמויות, מיקומים ומכשירים עלילתיים היוותה חלק ליבתי בחוויית הצפייה.
כדור האש
כדור האש (באנגלית: The Fireball) הוא סרט דרמה אמריקאי משנת 1950, בכיכובם של מיקי רוני ופט אובריאן, ובבימויו של טיי גארנט. צוות השחקנים כולל גם את בוורלי טיילר והופעת המסך השמינית של מרילין מונרו .
הסרט הופק על ידי אולפני המאה ה-20, עם תסריט שנכתב על ידי הוראס מקוי על פי סיפור מאת מקוי וגארנט.
עלילה.
ג'וני קאסר (מיקי רוני) בורח ממעון לנערים סוררים, עייף מהצקות שעבר על היותו נמוך וחסר כישורים כספורטאי. עד מהרה הוא מוצא זוג גלגיליות, ומתיידד עם ברונו קריסטל (ראלף דומקה), שמאפשר לו לשטוף כלים בבית הקפה שלו, בעוד שהכומר שמנהל את המעון, האב אוהרה (פאט אובראיין), משגיח עליו מרחוק, בסתר.
קבוצה נודדת של מחליקים על גלגיליות מתעניינת בג'וני, לאחר שהוא מגלה כישרון מסוים. הוא מתעמת עם מאק מילר (גלן קורבט), אלוף שחצן, ונופל על מרי ריבס (בוורלי טיילר), עוד מחליקה מובילה.
ג'וני משתתף בסופו של דבר, בקרבות החלקה כנגד מילר, בהם הם גוברים זה על זה בחילופין. ככל שהתהילה שלו גדלה, ג'וני הופך להיות יהיר כמו מילר.
החיים מקבלים תפנית לא טובה, כאשר הוא מאובחן כחולה שיתוק ילדים. לאחר תקופה ארוכה של פיזיותרפיה, ג'וני מרותק לכיסא גלגלים והוא מנסה להחזיר את חייו למסלולם.
חופש ודמוקרטיה ישירה
חופש ודמוקרטיה ישירה (בצ'כית: Svoboda a přímá demokracie) או SPD היא מפלגה פוליטית בצ'כיה, אשר נקראת על שם מפלגה אירופית באותו השם.
היסטוריה.
המפלגה הוקמה במאי 2015 על ידי היזם והפוליטיקאי העצמאי טומיו אוקאמורה וחבר המפלגה הדמוקרטית האזרחית ראדים פיאלה כאשר שמונה חברי פרלמנט נפרדו מהקבוצה הפרלמנטרית של שחר - קואליציה לאומית. מכיוון שהמפלגה הוקמה באותה קדנציה פרלמנטרית, חברי פרלמנט אלה ישבו כעצמאיים עד הבחירות הכלליות בצ'כיה ב-2017 .
המפלגה קיבלה 538,574 קולות או 10.6% מן הקולות, זכתה ב22 מושבים והפכה למפלגה הרביעית בגודלה. המפלגה השתתפה בבחירות לפרלמנט האירופי וזכתה ב2 מושבים. בבחירת 2022 המפלגה נחלשה וזכתה ב20 מושבים אך נותרה המפלגה הרביעית בגודלה.
אידאולוגיה.
באתר האינטרנט ובתקציר המדיניות שלה, SPD מתייחסת לעצמה כ"תנועה פטריוטית ודמוקרטית" עם התמקדות ברפורמה פוליטית, חוק וסדר, דמוקרטיה ישירה, יזמות וריבונות לאומית. היא גם מתיימרת לבקש תמיכה מאזרחים עובדים רגילים, בעלי עסקים קטנים ואנשי מקצוע ממעמד הביניים. המפלגה גם רוצה לצמצם את פיקוח המדינה, לבצע רפורמה במערכת המס הצ'כית, לתמוך בחופש האינטרנט ולעודד יותר השתתפות בהנהגת אזרחים בפוליטיקה הלאומית.
המפלגה מתנגדת לחברות צ'כית באיחוד האירופי וקוראת לצ'כיה לעזוב את האיחוד. המפלגה גם רוצה לנהל מדיניות הגירה מגבילה יותר, במיוחד כלפי הגירה ממדינות אסלאמיות, ודוחה את הרב-תרבותיות. היא מתנגדת בתוקף להגירה בלתי חוקית ולמדיניות האיחוד האירופי לגבי מכסות מהגרים. המפלגה עצמה טוענת שאינה שואפת לקדם שנאה כלפי כל גזע או תרבות, אלא טוענת להגנה על ערכים "יהודיים-נוצריים" ומאמינה שמכסות המהגרים יובילו ל"איסלמיזציה" של אירופה.
לוקשהאזה
לוקשהאזה (בהונגרית: Lőkösháza) היא עיר בנפת גיולה שבמחוז בקש בדרום מזרח הונגריה.
כמו יישובים רבים באירופה גם מספר התושבים בלוקשהאזה נמצא בירידה. בשנת 1990 חיו בכפר 2,128 תושבים, ובשנת 2021 רק 1,573 תושבים.
התיישבות באזור הוזכרה במסמכים משנת 1914.
עד שנת 1949 היה הכפר חלק מאלק ומאז הוכרז ככפר רשמי.
יהודים מעטים חיו בקטגיהאזה במאה ה-20 וב-1944 נרצחו כמה מהם בשואת יהודי הונגריה.
הליגה הספרדית השניה בכדורסל
פדרציית הכדורסל הספרדית המלכותית
קריאה לשלום (מצווה)
הקומנצ'רוס
הקומנצ'רוס (The Comancheros) הוא מערבון אמריקאי משנת 1961 בבימויו של מייקל קורטיז, עם ג'ון ויין וסטיוארט ויטמן בתפקידים הראשיים.
זה סרטו האחרון של מייקל קורטיז. הוא היה חולה בעת ההסרטה וג'ון ויין החליף אותו בבימויו וסירב לקבל קרדיט על כך.
התסריט מבוסס על הרומן "הקומנצ'רוס של פול וולמן משנת 1952. הקומנצ'רוס היו קבוצה גדולה של עבריינים שסיפקו לשבט הקומנצ'י סחורות וכלי נשק שהשיגו בדרך בלתי חוקית.
תקציר העלילה.
1843 ניו אורלינס, המהמר פול ריגרט (סטיוארט ויטמן) הורג את בנו של שופט בלואיזיאנה בדו-קרב אקדחים. הוא נמלט לטקסס כי האב מכריז עליו כרוצח.
ג'ייק קאטר (ג'ון ויין) הוא ריינג'ר בטקסס ריינג'רס שנשלח לתפוס אותו ולהביאו לדין. הוא מוצא אותו בספינת נהר השטה לגלווסטון ביחד עם אישה יפה בשם פילר גרייל (אינה באלין) עוצר ואוזק אותו. בדרך הם נכנסים לחווה שהותקפה על ידי אינדיאנים ואנשיה נרצחו. לאחר חפירת הקברים מצליח ריגרט להימלט.
מפקד הריינג'רס מייג'ור הנרי (ברוס קבוט) מטיל על קאטר להצטרף לקומנצ'רים בשם בדוי של הקומנצ'ר מקבי העצור. קאטר מתחבר עם הקומנצ'ר טולי קרו (לי מרווין) עבריין שתיין שמגלה לו את מצבורי הרובים שהם עומדים למכור לקומנצ'י.
הם נכנסים לשחק פוקר ושם פוגש קאטר את ריגרט המהמר. קאטר זוכה במשחק וקרו השתיין מסרב לתת לו ללכת. מתפתח קרב יריות שבסופו הורג קאטר את קרו. הוא ממשיך עם ריגרט, הם מוציאים את מצבור הרובים ונכנסים לחווה של ידידי קאטר.
הקומנצ'י מתקיפים וקאטר משחחר את רגרט מהאזיקים כדי שיילחם. הקרב נראה אבוד. ריגרט בורח על סוס אך לא עורק. הוא נפגש עם המייג'ור ואנשיו והם מגיעים לחווה ומניסים את הקומנצ'י.
המייג'ור ואנשיו מגיעים לשופט (אדגר ביוקנן) ונשבעים שבועת שקר שריגרט הוא איש הריינג'ס והיה אתם בעת הזמן בו הואשם ברצח. השופט מסכים וריגרט מצטרף לריינג'רס.
כעת מגיעים קאטר וריגרט למושבת הקומנצ'רוס כשמרחוק מלווה אותם הריינגר טוב (פטריק ויין) המחוסל על ידי הקומנצ'י.
הם מתקבלים בספקות על ידי הקומנצ'רוס ומפקדם גרייל (נחמיה פרסוף) שהוא מבוגר נכה בכסא גלגלים. הם נתלים בידיהם כעונש עד שלמקום מגיעה פילאר גרייל בתו של המפקד ומשחררת אותם. גרייל נרצח על ידי אם שבנה הוצא להורג בהוראתו בשל גניבה. כעת מגיעים למקום הריינג'רים ומתחולל קרב גדול בו נופלים רבים. פילאר וריגרט שורדים ועוזבים את המקום להתחלה חדשה וקאטר צועד לבד לעבר יחידתו.
טיפטון
אורית בנבנישתי
אורית בנבנישתי (נולדה ב-1961 בקונטיקט, ארצות הברית) היא אשת עסקים ישראלית, מנכ"לית קבוצת תיגבור ויושבת ראש חברת האבטחה "רשף ביטחון". נשיאת ענף חברות משאבי אנוש בנשיאות המגזר העסקי בישראל.
ביוגרפיה.
בנבנישתי היא בתה של רינה וינרייך בנבנישתי. הוריה של אורית התחתנו ביד אליהו ואחרי זמן קצר עברו לניו יורק, מאחר שאביה עבד בחברת ביטוח אמריקאית. בארצות הברית רינה למדה הוראה ועבדה בבית ספר יהודי. מאוחר יותר החלה לעבוד בחברת משאבי אנוש.
אורית נולדה בארצות הברית, בקונטיקט. כשהייתה בכיתה ב', אחרי מלחמת ששת הימים, ההורים החליטו לחזור לישראל, והשתכנו בשכונת קיראון בקריית אונו. כעבור שמונה שנים עברה המשפחה להרצליה. בנבנישתי עסקה באתלטיקה (בעקבות אמהּ, שהייתה אתלטית), וזכתה באליפות ישראל לתיכונים בריצות למרחק 400 מטרים ו-600 מטרים.
אחרי שירות צבאי כמטאורולוגית בחיל האויר, בין השנים 1979–1981, למדה בנבנישתי סטטיסטיקה. היא השלימה תואר בוגר ומוסמך בסטטיסטיקה מטעם אוניברסיטת תל אביב בשנת 1987 ותואר בוגר ומוסמך במשפטים מטעם הקריה האקדמית אונו בשנת 2015.
במהלך הלימודים לתואר מוסמך בחקר ביצועים ומתמטיקה, עבדה בחברת מחשבים, ובהמשך הצטרפה לחברת "תיגבור" המשפחתית, שהוקמה ונוהלה על ידי אמה. היא שימשה במספר תפקידים בחברה, ובתחילת שנות האלפיים, מונתה על ידי אמה למנכ"לית החברה. החברה עוסקת בכח אדם, סיעוד, שמירה ואבטחה.
היא גם חברת הנהלה של העמותה לקידום החינוך בתל אביב-יפו, עמותת נאמני שניידר והאגודה לסוכרת נעורים, חברה בנשיאות פורום ראשי החברות, ונשיאת ענף חברות משאבי אנוש בנשיאות המגזר העסקי בישראל.
נבחרה כאחת מאנשי השנה של ביזפורטל לשנת 2021.
בנבנישתי נשואה לקותי לוריא. לזוג 2 בנים והם גרים בתל אביב.
אלימות כלפי נהגי אוטובוס
דוני
דוניבר אלכסנדר מרנגון (בפורטוגזית: Donieber Alexander Marangon, מוכר בכינוי דוני; נולד ב-23 באוקטובר 1979) הוא כדורגלן עבר ברזילאי ששיחק בעמדת השוער.
קריירה.
דוני החל את הקריירה במחלקת הנוער של בוטפוגו, ושיחק בקורינתיאנס, סנטוס, קרוזיירו וז'ובנטודה מליגת העל הברזילאית.
באוגוסט 2005 נרכש על ידי רומא ב-18,000 דולר, וחתם על חוזה לשלוש שנים עם אופציה לעונה נוספת. בתחילה היה דוני שוער שני לג'אנלוקה קורצ'י, אך לאחר מכן הפך לשוער הראשון. ב-13 באפריל 2006 חודש חוזהו, ובשנתיים העוקבות זכה עם הקבוצה פעמיים בגביע, פעם אחת בסופר-קאפ ופעמיים סיימה הקבוצה כסגנית האלופה.
ב-10 באפריל 2007 ספג שבעה שערים בהפסד קבוצתו 1–7 למנצ'סטר יונייטד במשחק הגומלין של שלב רבע גמר ליגת האלופות. במאי 2008 הוארך חוזהו בקבוצה עד ליוני 2012.
באמצע עונת 2009/2010 איבד את המקום בהרכב בהחלטת המאמן לוצ'אנו ספאלטי. לאחר שזה פוטר, חזר דוני להרכב תחת המאמן קלאודיו ראניירי, איבד את מקומו, וחזר שוב תחת המאמן וינצ'נצו מונטלה.